Gheorghe Stefan, care la data faptelor era si vicepresedinte al PDL, partid aflat la guvernare, este acuzat de trafic de influenta si folosirea influentei functiei de conducere intr-un partid politic, in scopul obtinerii de bani, bunuri sau alte foloase necuvenite, potrivit unui comunicat al DNA transmis marti si citat de Agerpres."In prezenta aparatorului ales, inculpatul Stefan Gheorghe a declarat expres ca recunoaste comiterea faptelor retinute in sarcina sa, accepta incadrarea juridica pentru care a fost pusa in miscare actiunea penala si este de acord cu felul si cuantumul pedepsei aplicate, precum si cu forma de executare a acesteia, respectiv 3 ani inchisoare si interzicerea atat pe perioada executarii pedepsei, cat si pe o perioada de 3 ani, dupa executarea pedepsei principale, a drepturilor de a fi ales in autoritatile publice sau in functii elective publice, de a ocupa o functie implicand exercitiul autoritatii de stat si de a ocupa o functie sau de a exercita o profesie ori de a desfasura o activitate de natura aceleia de care s-a folosit pentru savarsirea infractiunilor", se precizeaza in comunicat.Potrivit procurorilor, faptele de care este acuzat Gheorghe Stefan au fost comise in perioada 2009 - 2012."Inculpatul Stefan Gheorghe, in calitate de vicepresedinte al partidului aflat la guvernare, in scopul obtinerii de sume de bani atat pentru sine, cat si pentru partid, si-a folosit in mod direct influenta detinuta in mediul politic si a determinat persoanele cu putere de decizie de la nivelul ministerelor de resort sa numeasca la conducerea unei companii nationale din domeniul energiei o anumita persoana", se mentioneaza in comunicatul DNA.Conform aceleiasi surse, Gheorghe Stefan i-a spus persoanei numite prin influenta sa ca va fi mentinuta in functia de conducere la compania nationala din energie doar daca ii vor fi atribuite societatii reprezentate de un om de afaceri din anturajul sau o serie de contracte de achizitii servicii si produse IT. Prin incheierea contractelor in urma unor licitatii trucate, directorul respectiv a transferat la partid o anumita suma de bani, reprezentand un procentaj prestabilit."In paralel, inculpatul Stefan Gheorghe i-a promis omului de afaceri ca va interveni la directorul companiei, astfel incat firma sa sa castige licitatiile publice organizate, iar in schimb a pretins si a primit un procentaj cuprins intre 10 si 25% din valoarea fiecarui contract astfel incheiat, primind pentru sine si pentru formatiunea politica din care facea parte suma totala de aproximativ 10.000.000 lei (circa 2.350.000 euro), din care 700.000 euro au ajuns la Blaga Vasile, trimis in judecata de procurorii anticoruptie la data de 28 noiembrie 2016", se mai arata in comunicat.Dosarul de urmarire penala, impreuna cu acordul de recunoastere a vinovatiei, au fost trimise la Tribunalul Bucuresti.Anterior, Gheorghe Stefan a mai fost trimis in judecata de procurorii anticoruptie pentru savarsirea unor infractiuni similare, reaminteste DNA.